ai4bharat/Pralekha huggingface dataset:
भूविज्ञान मंत्रालय
गोव्यात स्वच्छ सागर, सुरक्षित सागर मोहिमेची व्यापक कार्यक्रमाने सांगता
राज्यपाल पी एस श्रीधरन पिल्लई, केंद्रीय मंत्री श्रीपाद नाईक, मुख्यमंत्री डॉ. प्रमोद सावंत यांनी मोहिमेत सहभाग घेऊन युवकांना सागर आणि सागरी जीवांचे संरक्षण करण्यासाठी केले प्रोत्साहित
गोव्यातील सर्व 35 समुद्रकिनाऱ्यांवर स्वच्छता मोहीम राबवण्याचा अनोखा विक्रम
केंद्रीय पृथ्वी विज्ञान मंत्रालयाच्या नेतृत्वाखाली राबवण्यात येत असलेल्या स्वच्छ सागर, सुरक्षित सागर या 75 दिवस चाललेल्या मोहिमेचा आज सर्व भागधारकांच्या मोठ्या सहभागाने समारोप झाला. यानिमित्ताने गोव्यातील सर्व 35 समुद्रकिनाऱ्यांवर स्वच्छता मोहीम राबवण्याचा अनोखा विक्रम नोंदवण्यात आला. मिरामार सागर किनाऱ्यावर आयोजित मुख्य कार्यक्रमाला राज्यपाल पी.एस श्रीधरन पिल्लई; केंद्रीय पर्यटन आणि बंदरे, जहाजबांधणी आणि जलमार्ग राज्यमंत्री श्रीपाद नाईक, मुख्यमंत्री डॉ. प्रमोद सावंत यांची उपस्थित होती.
राज्यपालांनी आपल्या अभिभाषणात सांगितले की, पंतप्रधान नरेंद्र मोदी यांच्या दूरदर्शी नेतृत्वाखाली देश स्वच्छता मोहिमेचा विचार करता नवनवीन विक्रमी टप्पे पार करत आहे. ‘स्वच्छ भारत’ मोहिमेच्या यशानंतर आता आपल्याला समुद्र, महासागरांच्या स्वच्छतेवर लक्ष केंद्रित करायचे आहे. यातून ‘स्वच्छ सागर सुरक्षित सागर’ हे अभियान राबवण्यात आले. भावी पिढ्यांचा विचार करता समुद्र आणि समुद्रकिनारे संरक्षित करणे आवश्यक आहे.
याप्रसंगी बोलताना केंद्रीय मंत्री श्रीपाद नाईक यांनी स्वच्छतेचे महत्त्व पटवून दिले. स्वच्छता हा केवळ उपक्रम न राहता स्वच्छतेची सवय झाली पाहिजे, असे ते म्हणाले. कोविड-19 महामारीच्या काळात आपल्या सर्वांना स्वच्छतेचे महत्त्व लक्षात आले.
समुद्रकिनाऱ्यांमुळे गोवा हे पर्यटकांचे आवडते ठिकाण आहे, त्यामुळे आपल्याला नीटनेटके आणि स्वच्छ समुद्रकिनारे राखावे लागतात, असे ते म्हणाले.
मुख्यमंत्री डॉ. प्रमोद सावंत म्हणाले की, गोव्याची अर्थव्यवस्था सन, सी आणि सँड यावर आधारीत आहे. त्यामुळे नील अर्थव्यवस्थेला  चालना देण्यासाठी सागरी स्वच्छता महत्त्वाची आहे. हे केवळ एक दिवसाचे नाही तर
किनेरी स्वच्छतेसाठी आपल्याला ३६५ दिवस सातत्याने काम करावे लागेल. गोव्याचा 104 किमी लांबीचा किनारा पर्यटकांना आकर्षित करतो, पर्यटन राजधानी ही आपली ओळख ठरण्यासाठी आपल्याला स्वच्छता राखावी लागेल. भावी पिढ्यांकडे आपल्याला ब्लू इकॉनॉमी, स्वच्छ निसर्ग हस्तांतरीत करायचा आहे, असे मुख्यमंत्री म्हणाले.
भूविज्ञान मंत्रालयातील विभाग, पर्यावरण वन आणि हवामान बदल मंत्रालय, भारतीय तटरक्षक दल, 1 गोवा एनसीसी बटालियन, भारत पर्यटन आणि राज्य सरकारचे विविध विभाग, शाळा आणि महाविद्यालयीन विद्यार्थी यांनी या स्वच्छता मोहिमेत मोठ्या प्रमाणात सहभाग घेतला होता.
स्वच्छ सागर, सुरक्षित सागर मोहिमेविषयी
"स्वच्छ सागर, सुरक्षित सागर/स्वच्छ समुद्र किनारा" ही 75 दिवसांची नागरिकेंद्री मोहीम देशभर राबवण्यात आली. ही मोहीम 5 जुलै 2022 रोजी सुरू झाली आणि त्यात 1. जबाबदारीने वागा 2. घरातील कचऱ्याचे पृथ्थकरण आणि 3. योग्य पद्धतीने कचऱ्याची विल्हेवाट ही तीन धोरणात्मक उद्दिष्टे आहेत जी व्यवहार बदलाच्या माध्यमातून आपल्याला साध्य करायची आहेत.
ही जगातील अशा प्रकारची पहिली आणि सर्वात जास्त काळ चालणारी सागरी किनारे स्वच्छता मोहीम होती, ज्यात प्रचंड जनसहभाग दिसून आला. या मोहिमेविषयी जनजागृती करण्यासाठी आणि समुद्रकिनारी स्वच्छता उपक्रमासाठी स्वेच्छेने नोंदणी करण्यासाठी "इको मित्रम" हे मोबाईल अॅप सुरू करण्यात आले होते.
पंतप्रधान कार्यालय
पंतप्रधानांनी आषाढी बीजनिमित्त कच्छी समुदायासह सर्वांना दिल्या शुभेच्छा
पंतप्रधान नरेंद्र मोदी यांनी जगभरात पसरलेल्या चैतन्यशील कच्छी समाजासह सर्वांना आषाढी बीजच्या शुभ दिनानिमित्त शुभेच्छा दिल्या आहेत.
पंतप्रधानांनी यासंदर्भात केलेल्या टिवट संदेशात म्हटले आहे की,
आषाढी बीजच्या शुभ दिवसानिमित्त सर्वांना विशेषतः सर्व जगभर पसरलेल्या चैतन्यशील कच्छी समाजाला शुभेच्छा . येणारे हे वर्ष प्रत्येकाच्या जीवनात शांतता, आनंद आणि चांगले आरोग्य घेऊन येवो, असे पंतप्रधानांनी ट्विटमध्ये म्हटले आहे.
गृह मंत्रालय
पुरामुळे होणार्या नुकसानीचे मूल्यांकन करण्यासाठी केंद्रीय पथक नियुक्त
नवी दिल्ली, 16 सप्टेंबर 2020
आपत्ती व्यवस्थापनाची प्राथमिक जबाबदारी राज्य सरकारांवर अवलंबून असते. भारत सरकारद्वारा मान्यताप्राप्त सामग्री आणि निकषानुसार संबंधित राज्य सरकार नुकसानीचा अंदाज/ मूल्यांकन करतात आणि पूर-नैसर्गिक आपत्तींच्या पार्श्वभूमीवर त्यांच्याकडे आधीपासून असलेल्या राज्य आपत्ती निवारण निधीमधून  प्रत्यक्ष नुकसानीच्या तीव्रतेनुसार मदत पुरवितात. गंभीर स्वरुपाच्या आपत्तीसाठी आंतर-मंत्रालयीन केंद्रीय पथकाच्या  मूल्यांकनावर आधारित प्रक्रियेनुसार भारत सरकारतर्फे राष्ट्रीय आपत्ती प्रतिसाद निधी  कडून अतिरिक्त सहाय्य दिले जाते.
त्वरित प्रकरणांमध्ये गृह मंत्रालयाने राज्य सरकारांकडून निवेदन प्राप्त होण्यापूर्वीच आसाम, अरुणाचल प्रदेश, बिहार, कर्नाटक, मध्य प्रदेश, महाराष्ट्र, सिक्कीम, ओदिशा आणि उत्तर प्रदेश या 9 पूरग्रस्त राज्यांकरिता स्वतंत्र आंतर-मंत्रालयीन पथकाची  स्थापना केली आहे.
राज्यातील पीडित जनतेला बाधित भागातील पूरांसहित अधिसूचित नैसर्गिक आपत्तींच्या व्यवस्थापनासाठी मदत मिळावी म्हणून उत्तर प्रदेश, बिहार आणि आसामसह सर्व राज्य सरकारांना सन 2020-21 साठी केंद्र सरकारने राज्य आपत्ती जोखीम व्यवस्थापन निधी  मधील केंद्राचा वाटा म्हणून 11,565.92 कोटी रुपयांच्या निधीचे आगाऊ वाटप केले आहे.
गृह राज्यमंत्री नित्यानंद राय यांनी आज राज्यसभेत लेखी उत्तरात ही माहिती दिली.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 93 कोटी मात्रांचा टप्पा केला पार
गेल्या 24 तासात 50.17 लाख मात्रांचे लसीकरण
रुग्ण बरे होण्याचा दर सध्या 97.96%, मार्च 2020 पासूनचा सर्वोच्च दर
गेल्या 24 तासात 21,257 नव्या कोरोना रुग्णांची नोंद.
उपचाराधीन रुग्णांची संख्या  एकूण रुग्णसंख्येच्या 0.71%
साप्ताहिक पॉझिटिव्हिटी दर  गेल्या 105 दिवसांपासून 3% पेक्षा कमी
गेल्या 24 तासात 50,17,753 मात्रांचे कोविड-19 प्रतिबंधक लसीकरण झाल्याने भारताने 93  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 90,68,525 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,74,633
|
|
2nd Dose
|
|
89,78,960
|
|
FLWs
|
|
1st Dose
|
|
1,83,57,144
|
|
2nd Dose
|
|
1,52,22,373
|
|
Age Group 18-44 years
|
|
1st Dose
|
|
37,67,64,208
|
|
2nd Dose
|
|
9,56,87,462
|
|
Age Group 45-59 years
|
|
1st Dose
|
|
16,35,63,468
|
|
2nd Dose
|
|
8,09,12,829
|
|
Over 60 years
|
|
1st Dose
|
|
10,34,70,003
|
|
2nd Dose
|
|
5,83,86,111
|
|
Total
|
|
93,17,17,191
गेल्या 24 तासांत 24,963 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,32,25,221 झाली आहे.
परिणामी, भारतात रुग्ण बरे होण्याचा दर 97.96% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 103 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 21,257 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,40,221 असून देशातील आतापर्यंतच्या एकूण बाधित रुग्णसंख्येच्या 0.71% आहे. तसेच ही रुग्णसंख्या गेल्या 205 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 13,85,706 चाचण्या करण्यात आल्या. भारताने आतापर्यंत एकूण 58  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.64% असून गेल्या 105 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.53% असून गेले सलग 39 दिवस हा दर 3 % पेक्षा कमी आहे आणि गेले सलग 122 दिवस हा दर 5% पेक्षा कमी आहे.
रस्ते वाहतूक आणि महामार्ग मंत्रालय
टोल वसुलीबाबत अधिसूचना
नवी दिल्ली, 21 जुलै 2022
सरकारने एक अधिसूचना काढली असून त्यात म्हटले आहे की, 5 डिसेंबर 2008 रोजीचे राष्ट्रीय महामार्ग शुल्क  नियम, 2008 आणि उपरोक्त नियमांत वेळोवेळी केलेल्या सुधारणा या सर्व सार्वजनिक निधीतून आणि खासगी निधीतून साकारण्यात आलेल्या प्रकल्पांसाठी, जेथे करार आणि कंत्राटे अंमलात आणले गेले आहेत तसेच 5 डिसेंबर 2008 नंतर ज्या निविदा बोलवण्यात आल्या आहेत, त्यांच्यासाठी लागू आहेत, असे म्हटले आहे.
राष्ट्रीय महामार्ग शुल्क नियम 2008 नुसार, शुल्क लागू असलेल्या टोल नाक्यापासून विशिष्ट अंतरावर राहत असलेल्या व्यक्तींना सूट देण्याची कोणतीही तरतूद नाही. तरीसुद्धा, ज्या व्यक्तीकडे बिगर व्यापारी कारणासाठी नोंदवलेले वाहन असेल आणि त्याने वित्तीय वर्ष 2022-23 साठी अमर्याद फेऱ्यांसाठी दरमहा 315 रूपये शुल्क भरून मासिक पासाची सुविधा प्राप्त केली असेल आणि टोल नाक्यापासून 20 किलोमीटर अंतरापर्यंत ती राहत असेल तर राष्ट्रीय महामार्ग शुल्क  नियमांनुसार, अमर्यादत फेऱ्यांची सुविधा घेऊ शकेल. मात्र त्याला सेवा रस्ता किंवा पर्यायी रस्त्याची सुविधा उपयोगासाठी नसली पाहिजे. याशिवाय, ही सुविधा जेथे वापरकर्ता शुल्क वसुली प्रणाली बंद झाली असेल तेथे लागू नाही.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका प्रश्नाच्या लेखी उत्तरात दिली.S.Thakur/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
पंतप्रधान कार्यालय
नवे सरन्यायाधीश उदय उमेश लळित यांच्या शपथविधीला पंतप्रधानांची उपस्थिती
पंतप्रधान नरेंद्र मोदी आज भारताचे नवे सरन्यायाधीश उदय उमेश लळित यांच्या शपथ ग्रहण समारंभास उपस्थित होते. पंतप्रधानांनी यासंदर्भात एका ट्विट संदेशात म्हटले आहे की
आज सकाळीच मी भारताचे सरन्यायाधीश, न्यायमूर्ती उदय उमेश लळित यांच्या शपथविधी समारंभास उपस्थित राहिलो.
उपराष्ट्रपती कार्यालय
वंचितांपर्यंत शिक्षण पोहोचवण्याच्या राष्ट्रीय प्रयत्नात विद्यार्थ्यांनी सहभागी व्हावे: उपराष्ट्रपतींचे आवाहन
नवी दिल्ली, 18 मे 2022
समाजातील वंचित आणि गरजू घटकांपर्यंत शिक्षण पोहचवून ते अधिक समावेशक बनवण्याच्या राष्ट्रीय प्रयत्नात विद्यार्थ्यांनी सहभागी व्हावे असे आवाहन उपराष्ट्रपती एम. व्यंकय्या नायडू यांनी केले आहे. देशाच्या शैक्षणिक परिदृश्यात बदल करण्यासाठी आणि ते अधिक न्याय्य, सर्वसमावेशक आणि सर्वांना उपलब्ध व्हावे यासाठी सरकार सर्वतोपरी प्रयत्न करत असल्याचे त्यांनी निदर्शनास आणले. "शिक्षण आणि सामाजिक-आर्थिक विकासाच्या बाबतीत समाजातील कोणत्याही घटकाला मागे पडू देणे आपल्याला परवडणारे नाही, हे आपण लक्षात घेतले पाहिजे" असे नायडू पुढे म्हणाले. तामिळनाडूतील निलगिरी, लवडेल इथल्या लॉरेन्स शाळेला त्यांनी आज भेट दिली. यावेळी विद्यार्थी आणि कर्मचाऱ्यांना त्यांनी मार्गदर्शन करताना ही निरीक्षणे नोंदवली.
शिक्षण हा बदलाचा सर्वात शक्तिशाली घटक आहे. देशाच्या विकासाच्या गतीला तो चालन देऊ शकतो आणि त्याला विश्वासाचा गुणात्मक आधार देतो असे ते म्हणाले. भारत आज जगातील आघाडीच्या राष्ट्रांपैकी एक होण्याच्या उंबरठ्यावर उभा असल्याचे निरीक्षण उपराष्ट्रपतींनी यावेळी नोंदवले. राष्ट्रीय शिक्षण धोरण शैक्षणिक संस्थांना थेट राष्ट्रीय विकासात सहभागी करण्याचा एक स्पष्ट मार्ग आपल्याला प्रदान करते याकडेही त्यांनी लक्ष वेधले.
जीवनाच्या प्रत्येक क्षेत्रात ‘भारतीयता’ किंवा ‘भारतीयत्वाचा’प्रचार आणि प्रसार करण्याच्या गरजेवर त्यांनी भर दिला. आपण भारतीय संस्कृती आणि परंपरांचे रक्षण करण्यासाठी प्रयत्न केले पाहिजेत. भारतीय संस्कृती ही कोणत्याही एका धर्माची नसून ती सर्वांची आहे, असेही नायडू म्हणाले.
शाळांनी विद्यार्थ्यांच्या व्यक्तिमत्त्वाच्या सर्वांगीण विकासावर भर दिला पाहिजे. खेळांसाठी आवश्यक वातावरण आणि सुविधाही पुरवल्या पाहिजेत. असे नायडू म्हणाले. विद्यार्थ्यांनी त्यांना आवडणाऱ्या आणि आरोग्यदायी जीवनशैली घडवणाऱ्या क्रीडा उपक्रम, खेळ किंवा व्यायामाच्या कोणत्याही एका प्रकाराचा अंगिकार करावा असेही त्यांनी सांगितले.
S.Kane/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
स्वदेशी फीडस्टॉक आणि एसएएफ वरील भारताच्या पहिल्या देशांतर्गत व्यावसायिक उड्डाणाची पंतप्रधानांनी केली प्रशंसा
इथेनॉलपासून विमान इंधन बनवण्याच्या ऐतिहासिक पावलाचे तसेच स्वदेशी फीडस्टॉक आणि एसएएफचा वापर करून भारताची पहिली देशांतर्गत व्यावसायिक विमान सेवा सुरू करण्यात आल्याबद्दल पंतप्रधानांनी कौतुक केले आहे.
केंद्रीय मंत्री हरदीप सिंग पुरी यांच्या ट्विटला प्रतिसाद देताना पंतप्रधानांनी ट्विट केले:
"शाश्वत विकासाप्रति आपल्या सामूहिक प्राधान्याचे सूचक."
रस्ते वाहतूक आणि महामार्ग मंत्रालय
सार्वजनिक रस्ते वाहतुकीत महिलांची सुरक्षा
नवी दिल्ली, 16 मार्च 2023
रस्ते वाहतूक आणि महामार्ग मंत्रालयाने  निर्भया फ्रेमवर्क अंतर्गत राज्ये/केंद्रशासित प्रदेशांत महिलांच्या सुरक्षेसाठी आणि उद्योग मानक140 च्याअंमलबजावणीसाठी राज्यवार वाहन ट्रॅकिंग प्लॅटफॉर्मचा विकास, अनुकूलीकरण, उपयोजन आणि व्यवस्थापन" लागू करण्यासाठी एक योजना तयार केली आहे. या योजनेची मार्गदर्शक तत्त्वे 15 जानेवारी 2020 रोजी जारी करण्यात आली आहेत . या योजनेअंतर्गत, राज्ये/केंद्रशासित प्रदेश "वाहन उद्योग मानक140" चे पालन करून एक देखरेख केंद्र  स्थापन करतील.
निर्भया फ्रेमवर्क अंतर्गत मंजूर केलेल्या इतर प्रकल्पांसह योजनेच्या प्रगतीवर लक्ष ठेवण्यासाठी महिला आणि बाल विकास मंत्रालयामध्ये स्थापन करण्यात आलेल्या अधिकारप्राप्त समितीच्या नियमित बैठका घेतल्या जातात.
देखरेख केंद्रामध्ये वाहन ट्रॅकिंग प्लॅटफॉर्मची रचना, विकास आणि तैनातीसाठी संस्थेची निवड आणि त्याचे मूल्यांकन या बाबी रस्ते वाहतूक आणि महामार्ग मंत्रालयाने जारी केलेल्या मार्गदर्शक तत्त्वांनुसार राज्यांच्या अखत्यारीत आहेत.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका लेखी उत्तरात ही माहिती दिली.JPS/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 80.67 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 4.29 कोटी पेक्षा जास्त मात्रा उपलब्ध, 64 लाख मात्रा पुरवठ्याच्या मार्गावर
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
80,67,26,335
|
|
PIPELINE
|
|
64,00,000
|
|
BALANCE AVAILABLE
|
|
4,29,03,090
केंद्र सरकारने आतापर्यंत सर्व स्त्रोताद्वारे 80.67कोटींपेक्षा जास्त लसींच्या मात्रा राज्ये/केन्द्र शासित प्रदेशांना पुरवल्या आहेत आणि 64 लाख  मात्रा पुरवठ्याच्या मार्गावर आहेत.
याशिवाय लसीच्या 4.29 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
पंतप्रधान कार्यालय
पंतप्रधान नरेद्र मोदी यांच्या नेतृत्वाखाली न्यूयॉर्क मध्ये संयुक्त राष्ट्रांच्या मुख्यालयात 9 वा आंतरराष्ट्रीय योग दिन साजरा
नवी दिल्ली, 21 जून 2023
पंतप्रधान नरेंद्र मोदी यांनी 21 जून 2023 रोजी न्यूयॉर्क शहरातील संयुक्त राष्ट्र  मुख्यालयाच्या नॉर्थ लॉन मध्ये 9 व्या वार्षिक आंतरराष्ट्रीय योग दिन कार्यक्रमाचे नेतृत्व केले.
‘वसुधैव कुटुंबकमसाठी योग ’, ही यंदाच्या आंतरराष्ट्रीय योग दिनाची संकल्पना आहे. ‘वसुधैव कुटुंबकम’, म्हणजेच ‘एक पृथ्वी, एक कुटुंब, एक भविष्य’.
या कार्यक्रमाला 135 पेक्षा जास्त देशांमधील हजारो योग प्रेमींचा उत्स्फूर्त प्रतिसाद लाभला, एका योग सत्रात इतक्या देशांच्या नागरिकांच्या सहभागाचा गिनीज वर्ल्ड रेकॉर्ड प्रस्थापित झाला. संयुक्त राष्ट्रांचे सरचिटणीस अँटोनियो गुटेरेस यांचा एक व्हिडिओ संदेश देखील यावेळी प्रसारित करण्यात.
या कार्यक्रमाला, राजनैतिक क्षेत्रातले मान्यवर,अधिकारी, शिक्षणतज्ज्ञ, आरोग्य व्यावसायिक, तंत्रज्ञ, उद्योग क्षेत्रातील धुरीण, माध्यम क्षेत्रातले मान्यवर , कलाकार, आध्यात्मिक नेते आणि योग अभ्यासक यासारख्या समाजाच्या सर्व स्तरांमधील प्रमुख व्यक्ती उपस्थित होत्या. यामध्ये 77 व्या संयुक्त राष्ट्र महासभेचे अध्यक्ष साबा कोरोसी, न्यूयॉर्क शहराचे महापौर एरिक अॅडम्स, संयुक्त राष्ट्रांच्या उप महासचिव आणि संयुक्त राष्ट्रांच्या शाश्वत विकास गटाच्या अध्यक्ष अमिना जे. मोहम्मद यांचा समावेश होता.
योग सत्रापूर्वी, पंतप्रधानांनी महात्मा गांधी यांच्या पुतळ्याला पुष्पहार अर्पण करून आदरांजली वाहिली. भारताच्या संयुक्त राष्ट्र सुरक्षा परिषदेच्या  अध्यक्षपदाच्या काळात डिसेंबर 2022 मध्ये याचे उद्घाटन करण्यात आले होते. त्यानंतर पंतप्रधानांनी नॉर्थ लॉनवरील पीसकीपिंग मेमोरियल येथे आदरांजली वाहिली.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
“21 व्या शतकातील शालेय शिक्षण” बैठकीला पंतप्रधान करणार संबोधित
नवी दिल्ली, 10 सप्टेंबर 2020
राष्ट्रीय शिक्षण धोरण – 2020  अंतर्गत “21 व्या शतकातील शालेय शिक्षण” बैठकीत 11 सप्टेंबर 2020 रोजी व्हिडिओ कॉन्फरन्सिंगच्या माध्यमातून पंतप्रधान नरेंद्र मोदी यांचे भाषण होईल.
शिक्षण मंत्रालयाच्या वतीने शिक्षक पर्वचा एक भाग म्हणून 10 आणि 11 सप्टेंबर रोजी दोन दिवसांची बैठक आयोजित करण्यात येत आहे.
अलिकडेच 7 ऑगस्ट 2020 रोजी एनईपी – 2020 अंतर्गत `उच्च शिक्षणातील परिवर्तन सुधारणांवर परिषदे`च्या उद्घाटन समारंभाला देखील पंतप्रधान नरेंद्र मोदी यांनी संबोधित केले होते.
मोदी यांनी 7 सप्टेंबर रोजी एनईपी – 2020 वरील राज्यपालांच्या बैठकीलाही संबोधित केले होते.
एनईपी – 2020 हे 21 व्या शतकातील पहिले शिक्षण धोरण आहे जे या पूर्वीच्या 1986 मधील राष्ट्रीय शिक्षण धोरणानंतर 34 वर्षांनी घोषित करण्यात आले आहे. शाळा आणि उच्च शिक्षण स्तर अशा दोन्हीतील महत्त्वाच्या सुधारणांच्या दिशेने एनईपी – 2020 आहे.
भारताला समान आणि उल्लेखनीय ज्ञानी समाज बनविण्याचे नवीन शैक्षणिक धोरणाचे उद्दिष्ट आहे. यात भारत – केंद्रित शिक्षण प्रणालीची कल्पना आहे जी भारताला जागतिक महासत्तेत रूपांतरित करण्यासाठी थेट हातभार लावेल .
एनईपी – 2020 ने देशातील शालेय शिक्षणामध्ये व्यापक स्वरूपात सुधारणा आणल्या आहेत. शालेय स्तरावर 8 वर्षांपर्यंतच्या मुलांसाठी अर्ली चाइल्डहुड केअर अँड एज्युकेशन  सार्वत्रिकीकरण करण्यावर भर दिला जात आहे; 10+2 रचनेचा शालेय अभ्यासक्रम आता 5+3+3+4 अशा अभ्यासक्रम रचनेत बदलण्यात आला आहे, त्याशिवाय यामध्ये 21 व्या शतकाच्या कौशल्यांमध्ये अभ्यासक्रम समाविष्ट करणे, गणितीय विचार आणि वैज्ञानिक स्वभाव, शालेय शिक्षणासाठी नवीन व्यापक राष्ट्रीय अभ्यासक्रमाची रचना विकसित करणे, शिक्षकांसाठी राष्ट्रीय व्यावसायिक मानके, मूल्यांकन सुधारणा आणि बालकाचे सर्वंकष समग्र प्रगतीपुस्तक, आणि 6 व्या वर्गापासून व्यावसायिक अभ्यासक्रमाचा समावेश असेल.
एनईपी मध्ये उद्दिष्टित व्यापक परिवर्तन देशाच्या शिक्षण प्रणालीमध्ये एक उल्लेखनीय बदल घडवून आणेल आणि माननीय पंतप्रधानांच्या कल्पनेनुसार नवीन आत्मनिर्भर भारतासाठी सक्षम आणि पुनर्रचित शैक्षणिक परिसंस्था तयार केली जाईल.
नवीन शैक्षणिक धोरण 2020 पुढे नेण्यासाठी आणि शिक्षकांचा सन्मान करण्यासाठी 8 सप्टेंबर – 25 सप्टेंबर 2020 या काळात शिक्षक पर्व साजरे केले जाणार आहे. राष्ट्रीय शिक्षण धोरण 2020 विषयी संपूर्ण देशभरात वैविध्यपूर्ण विषयांवर अनेकविध वेबिनार, व्हर्च्युअल परिषदा, आणि बैठका आयोजित केल्या जाणार आहेत.M.Chopade/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
प्रत्येक वाटचाल ही आपल्या लोकांच्या सामर्थ्याची आणि चैतन्याची साक्ष आहे. : पंतप्रधान
नागरिकांचे अविचल संकल्प अधोरेखित करणाऱ्या विविध सरकारी योजनांबद्दलचे लेख, ग्राफिक्स, चित्रफिती आणि माहिती पंतप्रधान नरेंद्र मोदी यांनी सामायिक केली आहे.
पंतप्रधानांनी ट्विट केले:
''अविचल निर्धाराने वाटचाल करत असलेल्या देशाची सेवा करत असल्याचा अभिमान आहे. बहुस्तरीय मंचापासून ते आत्मनिर्भर भारत ते ‘मेक इन इंडिया’ पर्यंत, प्रत्येक वाटचाल आपल्या लोकांच्या सामर्थ्याची आणि चैतन्याची साक्ष आहे. #9YearsOfIndiaFirst”
माहिती आणि प्रसारण मंत्रालय
दूरदर्शन आणि आकाशवाणीवरुन शैक्षणिक कार्यक्रम/दूरस्थ शिक्षणवर्गांचे प्रसारण
नवी दिल्ली, 16 एप्रिल 2020
लॉकडाऊनच्या काळात, विद्यार्थ्यांना घरच्या घरी अभ्यासात मदत मिळावी, यासाठी, देशातील सार्वजनिक प्रसारण सेवेने पुढाकार घेतला आहे. विविध सरकारी संस्थांशी समन्वय साधून दूरदर्शन आणि आकाशवाणी आभासी दूरस्थ वर्ग आणि इतर शैक्षणिक कार्यक्रमांचे प्रसारण करत आहे. देशभरातील प्रादेशिक वाहिन्यांवर, टीव्ही, रेडीओ आणि युट्यूब वर हे कार्यक्रम मुलांना बघता येतील.
सध्या शाळा-महाविद्यालये बंद असल्याने, या व्हर्च्युअल क्लासेसचा लाभ, लाखो विध्यार्थाना होत आहे. विशेषतः दहावी आणि बारावी इयत्तेच्या मुलांना बोर्डाची तयारी तसेच स्पर्धा परीक्षांच्या तयारीसाठी यातून मार्गदर्शन केले जात आहे.
विषय
दूरदर्शन आणि आकाशवाणीच्या या व्हर्च्युअल क्लासेस मध्ये अभ्यासक्रमावर आधारित प्राथमिक, माध्यमिक आणि उच्च माध्यमिक असे वर्ग करण्यात आले आहेत. काही राज्यांत एसएससीचे विषय आणि नमुना प्रश्नपत्रिका सुद्धा उपलब्ध करण्यात आल्या आहेत.यापैकी अनेक क्लासेसमध्ये विद्यार्थ्यांना अभियांत्रिकी आणि वैद्यकीय प्रवेश परीक्षांची तयारी करुन दिली जात आहे.
अभ्यास अधिक रोचक करण्यासाठी, अभ्यासक्रमाव्यतिरिक्त सामान्य ज्ञान आणि नामवंत व्यक्तींच्या प्रेरणादायक कथाही सांगितल्या जात आहेत.
सध्या घरातच असलेल्या विद्यार्थ्यांमध्ये शिस्त आणि वेळापत्रक कायम रहावे, या हेतूने बहुतांश क्लासेस सकाळी लवकर ठेवण्यात आले आहेत.
दूरदर्शन :
कर्नाटक, तेलंगणा, आंध्रप्रदेश, तामिळनाडू, केरळ, गुजरात, जम्मू आणि काश्मीर या राज्यांतल्या दूरदर्शन केंद्रात आधीच असे व्हर्च्युअल क्लासेस सुरु झाले आहेत.
आकाशवाणी :
आकाशवाणीच्या,महाराष्ट्रातील जळगाव, सांगली, रत्नागिरी, परभणी, औरंगाबाद, पुणे, नागपूर, मुंबई तसेच गोव्यातील पणजी या शहरांतील केंद्रासह,देशभरातील 24 केंद्रातून हे कार्यक्रम प्रसारित केले जात आहेत.
दूरदर्शनचे एक केंद्र प्रतिदिन सरासरी 2.5 तास शैक्षणिक कार्यक्रमाचे प्रसारण करीत आहे तर आकाशवाणीच्या एका केंद्रावरून प्रतिदिन सरासरी अर्धा तास असे कार्यक्रम प्रसारित केले जात आहेत.
या शैक्षणिक कार्यक्रमांची आणि केंद्रांची संपूर्ण यादीसाठी येथे क्लिक करा.
U.Ujgare/R.Aghor/P.Kor
(Visitor Counter : 1407
संरक्षण मंत्रालय
भारतीय हवाई दलाचे मिग-21 टाइप-69 प्रशिक्षण विमान कोसळले
नवी दिल्ली, 25 सप्टेंबर 2019
भारतीय हवाई दलाचे मिग-21 टाइप-69 हे प्रशिक्षणासाठी वापरले जाणारे लढाऊ विमान आज सकाळी ग्वालेरजवळ कोसळले. ग्वालेरच्या हवाई दलाच्या तळावरुन या विमानाने उड्डाण केले होते. मात्र खाली उतरत असतांना विमानाला अपघात झाला. विमानातले दोन्ही वैमानिक सुरक्षित असून हेलिकॉप्टरच्या मदतीने त्यांना बाहेर काढण्यात आले आहे. या अपघाताच्या चौकशीचे आदेश देण्यात आले आहेत.
M.Chopade/R.Aghor/D.Rane
(Visitor Counter : 50
जलसंपदा, नदी विकास आणि गंगा पुनरुत्थान मंत्रालय
जल संवर्धन आणि व्यवस्थापन लोक चळवळ बनण्याची गरज – नितीन गडकरी
राष्ट्रीय जल पुरस्कार – 2018 प्रदान
जल व्यवस्थापनात महाराष्ट्राला प्रथम पुरस्कार
नवी दिल्ली, 25 फेब्रुवारी 2019
केंद्रीय जलसंपदा, नदी विकास, रस्ते आणि महामार्ग वाहतूक, नौवहन नितीन गडकरी यांच्या हस्ते आज 14 श्रेणींमधील 82 राष्ट्रीय जल पुरस्कार प्रदान करण्यात आले. राज्यमंत्री अर्जुन राम मेघवाल आणि सचिव यु पी सिंग यावेळी उपस्थित होते.
भारतात पाण्याची कमतरता नाही, मात्र पाण्याचे व्यवस्थापन पुरेसे नसल्याचे गडकरी यांनी यावेळी सांगितले. जलसंवर्धनात लोकांनी महत्वाची भूमिका बजावावी, तसेच जल संवर्धन आणि व्यवस्थापन लोक चळवळ बनण्याची गरज असून, यासाठी सर्व क्षेत्रांचा समावेश असणारे राष्ट्रीय पातळीवरील जल पुरस्कार आवश्यक असल्याचे ते म्हणाले.
देशात परिणामकारक जलव्यवस्थापनासाठी उचललेल्या पावलांची गडकरी यांनी यावेळी माहिती दिली. प्रधानमंत्री कृषी सिंचन योजनेअंतर्गत अनेक प्रकल्प पूर्ण करण्यात आल्याचे त्यांनी सांगितले. पाण्याचे जतन करण्यासाठी कालव्याद्वारे जलसिंचना ऐवजी पाईपमधून होणाऱ्या जलसिंचनाला प्राधान्य दिले जात असून, पाण्याचा अपव्यय टाळण्यासाठी सध्याच्या कालव्यांचे काँक्रीटीकरण केले जात असल्याचे त्यांनी सांगितले.
स्वच्छ गंगा उपक्रमाविषयी बोलतांना गडकरी म्हणाले की, कुंभमेळ्या दरम्यान गंगेचे पाणी निर्मळ आणि अविरत होते. तसेच गंगा नदीत आढळून आलेले डॉलफिन, कासवे आणि पक्षांमुळे गंगेच्या पाण्याचा दर्जा सुधारल्याचेही स्पष्ट झाले आहे.
सर्वोत्कृष्ट राज्य विभागात महाराष्ट्राला प्रथम क्रमांक मिळाला, तर गुजरात आणि आंध्र प्रदेशला द्वितीय आणि तृतीय पुरस्कार प्रदान करण्यात आला. पुण्यातल्या महाराष्ट्र जल स्रोत नियामक प्राधिकरणाला सर्वोत्तम जलनियामक प्राधिकरण म्हणून गौरवण्यात आले.
N.Sapre/J.Patankar/D. Rane
(Visitor Counter : 1127
आरोग्य आणि कुटुंब कल्याण मंत्रालय
कोविड -19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या एकूण 220.63 कोटी मात्रा  देण्यात आल्या आहेत.
गेल्या 24 तासांत 6,394 लस मात्रा देण्यात आल्या.
भारतातील उपचाराधीन रुग्णसंख्या सध्या 1,818
उपचाराधीन रुग्णसंख्येचे प्रमाण 0.01%
रुग्ण बरे होण्याचा दर सध्या 98.81%
गेल्या 24 तासात 93 रुग्ण बरे झाले असून आता एकूण 4,41,51,703 कोविडमुक्त झाले आहेत.
गेल्या 24 तासात 74 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.72 कोटी चाचण्या करण्यात आल्या ; गेल्या 24 तासात 1,27,835 चाचण्या करण्यात आल्या.